กองทุนวายุภักษ์ไตรมาส3ขาดทุน353ล.
กองทุนวายุภักษ์ไตรมาส 3 ขาดทุน 353 ล้านบาท จากงวดเดียวกันปีก่อนกำไร 7,804 ล้านบาท ส่วน 9 เดือนกำไรหดเหลือ 5,883 ล้านบาท
30 ต.ค. 2565

กองทุนวายุภักษ์ไตรมาส 3 ขาดทุน 353 ล้านบาท จากงวดเดียวกันปีก่อนกำไร 7,804 ล้านบาท ส่วน 9 เดือนกำไรหดเหลือ 5,883 ล้านบาท
น.ส.ประภา  ปูรณโชติ  กรรมการผู้จัดการ  บริษัทหลักทรัพย์จัดการกองทุน (บลจ.) เอ็มเอฟซี  (MFC) ในฐานะผู้จัดการกองทุนวายุภักษ์ 1 (VAYU1) เปิดเผยว่า ผลการดำเนินงานไตรมาส 3 สิ้นสุดวันที่ 30 ก.ย.2554 กองทุนขาดทุนสุทธิ 353.38 ล้านบาท หรือ 0.04 บาทต่อหน่วย ลดลง 104.51% เมื่อเทียบงวดเดียวกันของปี 2553 กำไรสุทธิ 7,830.93 ล้านบาท หรือ 0.78 บาทต่อหน่วย
สำหรับงวดเก้าเดือนปีนี้กำไรสุทธิ 5,883.29 ล้านบาท หรือ 0.59 บาทต่อหน่วย เมื่อเทียบกับงวดเดียวกันของปี 2553 ซึ่งมีกำไรสุทธิ 15,780.78 ล้านบาท หรือ 1.58 บาทต่อหน่วย ลดลง 62.72% เนื่องจากกองทุนมีการลดลงของกำไรจากเงินลงทุนที่ยังไม่เกิดขึ้นจริง ซึ่งสอดคล้องกับการปรับตัวลดลงของดัชนีตลาดหลักทรัพย์เมื่อเทียบกับช่วงเดียวกันของปีก่อน
สำหรับมูลค่าทรัพย์สินสุทธิต่อหน่วยของกองทุน ณ วันที่ 30 ก.ย.2554 มีมูลค่าต่อหน่วย (ผู้ถือหน่วยประเภท ก.) เท่ากับ 10.8969 บาทและมูลค่าต่อหน่วย (ผู้ถือหน่วยประเภท ข.) เท่ากับ 28.7649 บาท